als_Latn dik_Latn sag_Latn
Zgjerohen kapacitetet prodhuese në agrobizneset vendore
Bujqësia është prioritet i Qeverisë së Kosovës dhe njëri ndër faktorët më të rëndësishëm për zhvillimin ekonomik të vendit. Ministria e Bujqësisë përmes politikave të saja bujqësore, ka arritur që sektorin e bujqësisë ta avancojë edhe më tej, gjë që ka ndikuar edhe në shtimin e prodhimtarisë dhe cilësisë së prodhimeve buqjësore. Kështu është shprehur zëvëndësministri i Bujqësisë, Vezir Januzi, gjatë ceremonisë së përmbylljes së projektit për zgjerimin e kapaciteteve në industrinë e mishit Apetiti, në komunën e Obiliqit, projekt ky i përkrahur nga Komisioni Evropian. Me këtë rast, ai ka falënderuar KE-në dhe donatorët tjerë për mbështetjen e vazhdueshme për zhvillimin e bujqësisë. Ai po ashtu ka treguar se MBPZHR-ja përmes masave të saj mbështetëse edhe gjatë këtij viti ka arritur të mbështes shumë fermerë përmes granteve dhe pagesave direkte.
Mbështetja e MBPZHR-së për sektorin e mishit përmes granteve investive dhe pagesave direkte do të vazhojë edhe në vitet në vijim dhe po ashtu do të angazhohemi të krijojmë një ambient të përshtatshëm dhe favorizues për të bërit biznes, për një treg të lirë dhe konkurrues, për sigurimin e produkteve bujqësore kualitative, punësimin dhe ngritjen e mirëqenjes rurale në Kosovë, ka thënë zëvëndësmisnitri Januzi.
als_Latn als_Latn als_Latn